32006D0206
L 075/17
JURNALUL OFÍCIAL AL UNIUNII EUROPENE
DECIZIA COMISIEI
din 3 martie 2006
de modificare a apendicelui A din anexa X la Actul de aderare din 2003 privind anumite unități din sectorul cărnii din Ungaria
[notificată cu numărul C(2006) 606]
(Text cu relevanță pentru SEE)
(2006/206/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei, în special capitolul 5 secțiunea B litera (d) din anexa X,
întrucât:
(1)
Ungariei i s-au acordat perioade de tranziție pentru anumite unități prevăzute la apendicele A din anexa X la actul de aderare.
(2)
Apendicele A din anexa X la actul de aderare a fost modificat prin deciziile 2004/462/CE (1), 2004/472/CE (2) și 2005/665/CE (3) ale Comisiei.
(3)
Două unități din sectorul cărnii au renunțat la procesul de modernizare și au solicitat reclasarea lor din unitate de capacitate mare în unitate de capacitate mică. În conformitate cu o declarație oficială a autorității ungare competente, aceste unități corespund, de aici înainte, pe deplin exigențelor comunitare aplicabile unităților de capacitate mică. Prin urmare, trebuie radiate unitățile menționate anterior din lista unităților în tranziție.
(4)
Prin urmare, apendicele A din anexa X la Actul de aderare din 2003 trebuie modificat în consecință.
(5)
Comitetul permanent pentru lanțul alimentar și sănătatea animală a fost informat asupra măsurilor prevăzute de prezenta decizie,
ADOPTĂ PREZENTA DECIZIE:
Articolul 1
Unitățile enumerate în anexa la prezenta decizie sunt radiate din apendicele A din anexa X la Actul de aderare din 2003.
Articolul 2
Prezenta decizie se adresează statelor membre.
Adoptată la Bruxelles, 3 martie 2006.